CELEX: 32018D1959
Language: lt
Date: 2018-12-10 00:00:00
Title: 2018 m. gruodžio 10 d. Komisijos įgyvendinimo sprendimas (ES) 2018/1959, kuriuo nukrypstama nuo Tarybos direktyvos 2000/29/EB nuostatų dėl priemonių, kuriomis siekiama neleisti per Kanados ir Jungtinių Amerikos Valstijų kilmės medieną į Sąjungą patekti ir joje išplisti kenksmingiesiems organizmams Agrilus planipennis (Fairmaire) (pranešta dokumentu Nr. C(2018) 8235)

12.12.2018   
               
               
                  LT
               
               
                  Europos Sąjungos oficialusis leidinys
               
               
                  L 315/27
               
            
         KOMISIJOS ĮGYVENDINIMO SPRENDIMAS (ES) 2018/1959
         2018 m. gruodžio 10 d.
         kuriuo nukrypstama nuo Tarybos direktyvos 2000/29/EB nuostatų dėl priemonių, kuriomis siekiama neleisti per Kanados ir Jungtinių Amerikos Valstijų kilmės medieną į Sąjungą patekti ir joje išplisti kenksmingiesiems organizmams Agrilus planipennis (Fairmaire)
         
            
               (pranešta dokumentu Nr. C(2018) 8235)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos15 straipsnio 1 dalį,
         kadangi:
         
                     (1)
                  
                  
                     
                        Agrilus planipennis (Fairmaire) yra kenksmingieji organizmai, įtraukti į Direktyvos 2000/29/EB I priedo A dalies I skirsnio a punkto 1.2 papunktį kaip Sąjungoje neaptinkamas organizmas;
                  
               
                     (2)
                  
                  
                     Direktyvos 2000/29/EB IV priedo A dalies I skirsnio 2.3 punkto nuostatomis nustatyti specialūs reikalavimai, kuriais siekiama neleisti per tam tikrų trečiųjų šalių kilmės medieną į Sąjungą patekti ir joje išplisti kenksmingiesiems organizmams Agrilus planipennis (Fairmaire);
                  
               
                     (3)
                  
                  
                     remiantis 2018 m. Europos Komisijos Kanadoje ir Jungtinėse Amerikos Valstijose atliktų auditų metu surinkta informacija, prieš eksportuojant nepakankamai patikrinta, kaip įgyvendinamos Direktyvos 2000/29/EB IV priedo A dalies I skirsnio 2.3 punkto b parinktyje nurodytos sąlygos;
                  
               
                     (4)
                  
                  
                     todėl tikslinga neleisti į Sąjungą įvežti Kanados ir Jungtinių Amerikos Valstijų kilmės Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. ir Pterocarya rhoifolia Siebold & Zucc. medienos pagal oficialų patvirtinimą, nurodytą b parinktyje;
                  
               
                     (5)
                  
                  
                     šis sprendimas turėtų nustoti galioti 2020 m. birželio 30 d., kad būtų galima peržiūrėti Direktyvos 2000/29/EB IV priedo A dalies I skirsnio 2.3 punktą remiantis mokslo ir technikos raida;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Nukrypstant nuo nuostatų, nustatytų Direktyvos 2000/29/EB IV priedo A dalies I skirsnio 2.3 punktu, leidžiama į Sąjungos teritoriją įvežti Kanados ir Jungtinių Amerikos Valstijų kilmės Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. ir Pterocarya rhoifolia Siebold & Zucc. medieną tik pagal oficialius patvirtinimus, nurodytus 2.3 punkto a ir c parinktyse.
         
         
            2 straipsnis
            Šis sprendimas baigia galioti 2020 m. birželio 30 d.
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2018 m. gruodžio 10 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 169, 2000 7 10, p. 1.